

**REPUBLIKA HRVATSKA**

**KRAPINSKO ZAGORSKA ŽUPANIJA**

**OPĆINA KRAPINSKE TOPLICE**

**OPĆINSKA NAČELNICA**

KLASA: 112-01/23-01/03

URBROJ: 2140-18-01-23-1

Krapinske Toplice, 26.05.2023.

JAVNI POZIV NEZAPOSLENIM OSOBAMA ZA PODNOŠENJE PRIJAVA ZA ZAPOŠLJAVANJE U PROGRAMU JAVNIH RADOVA NA PODRUČJU OPĆINE KRAPINSKE TOPLICE ZA 2023. G.

Program javnih radova mjera je zapošljavanja koja se temelji se na društveno korisnom radu, kojoj je cilj uključiti nezaposlene osobe u program aktivacije na poslovima društveno korisnog rada, uz potporu Hrvatskog zavoda za zapošljavanje i Općine.

**Ciljane skupine** su:

1. Osobe u nepovoljnom položaju na tržištu rada, bez obzira na duljinu prijave u Evidenciji:

* roditelji sa 4 i više malodobne djece, roditelji djece s teškoćama u razvoju, roditelji djece oboljele od malignih bolesti, roditelji udovci i roditelji djeteta bez upisanog drugog roditelja, osobe s invaliditetom, žrtve trgovanja ljudima, žrtve obiteljskog nasilja, azilant i stranac pod supsidijarnom, odnosno privremenom zaštitom kao i članovi njegove obitelji, liječeni ovisnici o drogama, povratnici s odsluženja zatvorske kazne unazad 6 mjeseci od dana podnošenja zahtjeva, osobe uključene u probaciju, pripadnici romske nacionalne manjine, beskućnici/e, hrvatski povratnici/useljenici iz hrvatskog iseljeništva

1. Korisnici zajamčene minimalne naknade sukladno važećem Zakonu o socijalnoj skrbi prijavljeni u Evidenciju.
2. Osobe prijavljene u Evidenciju dulje od 24 mjeseca
3. Osobe uključene u program POSAO+

Visina naknade:

1. Za osobe iz ciljane skupine 1. i 4.:

* za osobe sa stažem osiguranja: 100% troška minimalne bruto II plaće u iznosu od 815,50 EUR-a
* za osobe bez staža osiguranja: 100% troška minimalne bruto I plaće u iznosu od 700,00 EUR-a

1. Za osobe iz ciljanih skupina 2. i 3.:

* za osobe sa stažem osiguranja: 50% troška minimalne bruto II plaće u iznosu od 407,75 EUR-a
* za osobe bez staža osiguranja: 50% troška minimalne bruto I plaće u iznosu od 350,00 EUR-a

Trošak prijevoza sufinancirane osobe u paušalnom mjesečnom iznosu od 20,00 EUR-a za osobe kojima je mjesto rada jednako mjestu prebivališta/boravišta. Ukoliko osobi mjesto rada nije jednako mjestu prebivališta/boravište, dodjeljuje se trošak prijevoza u paušalnom mjesečnom iznosu od 40,00 EUR-a

Rok za podnošenje pisanih prijava je **05.06.2023. (ponedjeljak) do 15:00 sati,** na adresu: Općina Krapinske Toplice, Antuna Mihanovića 3, Krapinske Toplice

Sve informacije mogu se dobiti na telefon broj 049/232-267

OPĆINSKA NAČELNICA

Gordana Jureković